കേന്ദ്രത്തിന്റെ ജനവിരുദ്ധ നയങ്ങള്ക്ക് താക്കീതായി സിപിഐ എം ജനകീയ പ്രതിഷേധം തിരുവനന്തപുരം കേന്ദ്ര ബിജെപി സര്ക്കാരിന്റെ ജനവിരുദ്ധ നയങ്ങള്ക്കെതിരെ താക്കീതായി കേന്ദ്ര ഗവ. ഓഫീസുകള്ക്ക് മുന്നില് സിപിഐ എം ജനകീയ പ്രതിഷേധം. പകല് 10.30 മുതല് 11.30 വരെയായിരുന്നു പ്രതിഷേധം. പ്രതിഷേധം തിരുവനന്തപുരത്ത് സിപിഐ എം സംസ്ഥാന സെക്രട്ടറിയുടെ ചുമതലയുള്ള എ വിജയരാഘവന് ഉദ്ഘാടനം ചെയ്തു. കോട്ടയത്ത് സംസ്ഥാന സെക്രട്ടറിയേറ്റംഗം കെ ജെ തോമസ് ഉദ്ഘാടനം ചെയ്യുന്നു കേന്ദ്രസര്ക്കാരിന്റെ കര്ഷക വിരുദ്ധ കാര്ഷിക നിയമങ്ങള് പിന്വലിക്കുക, പൊതുമേഖലാ സ്ഥാപനങ്ങള് പൊതുമേഖലയില്ത്തന്നെ നിലനിര്ത്തുക, ജനകീയ പ്രശ്നങ്ങള് അവതരിപ്പിക്കാന് അനുവദിക്കാതെ പാര്ലമെന്റിനെ നിശ്ശബ്ദമാക്കുന്ന ഏകാധിപത്യ സമീപനം അവസാനിപ്പിക്കുക, ഫെഡറലിസത്തിനെതിരായ അതിക്രമങ്ങള് ഇല്ലായ്മ ചെയ്യുക, പെട്രോളിയം ഉല്പ്പന്നങ്ങളുടെ വില വര്ധിപ്പിക്കാതിരിക്കുക, തൊഴിലില്ലായ്മക്കും വിലക്കയറ്റത്തിനുമെതിരെ നടപടി സ്വീകരിക്കുക എന്നീ ആവശ്യങ്ങളുന്നയിച്ചായിരുന്നു പ്രതിഷേധം. കോട്ടയത്ത് സംഘടിപ്പിച്ച ജനകീയ പ്രതിഷേധം സംസ്ഥാന സെക്രട്ടറിയേറ്റംഗം കെ ജെ തോമസ് ഉദ്ഘാടനം ചെയ്തു.